text: 17-årig pige var ikke forsvundet
  16 februar 2011 kl. 15.28
  - Jeg er ikke forsvundet. Den besked har 17-årige Marie Arleth Jensen givet Syd- og Sønderjyllands Politi.
  Hun har i de seneste dage været efterlyst i Facebook-gruppen "Har du set Marie Arleth Jensen?
  Hun forlod fredag 11. februar sit hjem i Sønderborg og i de følgende dage kunne hendes familie ikke få kontakt med hende.
  Marie Arleth Jensen havde en privat aftale i udlandet, og hun har ikke udenlandsdækning på sin telefon.
  
  Ingen bekymring
  Syd- og Sønderjyllands ønsker ikke at oplyse om pigens færden af hensyn til privatlivets fred.
  Politiet har hele tiden haft tæt kontakt med den ene af pigens forældre, og politiet mente ikke, at der var grund til at være bekymret for pigen.
  Syd- og Sønderjyllands Politi får 300 henvendelser om bortgåede personer om året. Kun ti procent fører til egentlige efterlysninger.
  